***УСЛОВИЯ ЗА ПРОВЕЖДАНЕ НА ПРЯКО ДОГОВАРЯНЕ***

ЗА ВЪЗЛАГАНЕ

предоставянето, стопанисването и ползването на дивеча за ловностопанските райони в района на дейност на ловното сдружение по чл.30, ал.4 от Закона за лова и опазване на дивеча- Сдружение ”ЛРД Велики Преслав“

# ПРЕДМЕТ НА ПРЯКОТО ДОГОВАРЯНЕ

Възлагане предоставянето, стопанисването и ползването на дивеча за ловностопанските райони в района на дейност на ловното сдружение по чл. 30, ал. 4 от Закона за лова и опазване на дивеча- Сдружение ”Велики Преслав“, както следва: ЛСР „Кочово”, ЛСР „Хан Крум”, ЛСР „Имренчево”, ЛСР „Преслав 1” ЛСР „Преслав 2”, ЛСР „Драгоево”, ЛСР „Златар”, ЛСР „Иваново”, ЛСР „Методиево”, ЛСР „Ловец”, съгласно Заповед **№179/06.08.2024г**. на директора на ДГС Преслав.

# ВРЕМЕ И МЯСТО НА ПРЯКОТО ДОГОВАРЯНЕ:

Прякото договаряне ще се проведе на 08.08.2024г. от 11.30 часа, в административната сграда на ТП „ДГС Преслав”, гр.Велики Преслав, ул.Симеон Велики №10.

# ІІI.РЕГИСТРАЦИЯ НА КАНДИДАТИТЕ

Срок за представяне на писмени предложения- до 17.00 часа на 07.08.2024г. Предложенията се представят в деловодството на ТП „ДГС Преслав”, на административен адрес: гр.Велики Преслав, ул.Симеон Велики №10.

# ІV. ДОПУСКАНЕ ДО УЧАСТИЕ И НЕОБХОДИМИ ДОКУМЕНТИ

Предоставянето, стопанисването и ползването на дивеча се възлага на лица, които отговарят на изискванията на чл.30 от ЗЛОД и чл.27 и чл.29 от ППЗЛОД, а именно:

1.Ловното сдружение да има издадена заповед за определяне на района на дейност, респективно да е извършило регистрация на сформираните в състава му ловни дружини в съответното държавно горско стопанство, като е представило :

1.1. решение на управителния съвет на ловното сдружение за сформиране на ловни дружини;

1.2. списъци на ловните дружини, съдържащи наименование на дружината, площ на ловната територия, имената и единния граждански номер на ловците, членуващи в тях;

1.3. протоколи от общите събрания на дружините, съдържащи решение за избор на председател и ръководство на дружината.

2. Ловното сдружение да е подало в ТП ДГС Преслав заявление за предоставяне стопанисването и ползването на дивеча за съответния ловностопански район, придружено със следните документи:

2.1.актуално състояние на съдебната регистрация;

2.2.копие от документа за регистрация в регистър БУЛСТАТ;

2.3.копие от договора със специалиста по ловно стопанство.

3. Предложенията за пряко договаряне се подават преди провеждането му в деловодството на ТП ДГС Преслав, на административен адрес: гр. Велики Преслав, ул.Симеон Велики 10, като се вписват в регистър. При приемане на предложенията на приносителя се издава документ, върху който се отбелязват датата и часът на подаването им.

4. Предложенията се депозират в запечатан непрозрачен плик. Върху него се записват името на кандидата и пълното наименование на възлагането - предмет на прякото договаряне. Пликове незапечатани или с нарушена цялост не се разглеждат от комисията**.** В плика се поставят изискуемите документи, а именно:

4.1.актуално състояние на съдебната регистрация;

4.2.копие от документа за регистрация в регистър БУЛСТАТ;

4.3.копие от договора със специалиста по ловно стопанство

4.4.копие от Решение на управителния съвет на ловното сдружение за новоприет член на Сдружение „ЛРД Велики Преслав“

4.5.копие на Протокол от Общо събрание на ловно рибарска дружина Велики Преслав- за избор на председател на УС на СЛРД- В. Преслав и членове на УС.

4.6.списък, съдържащ наименование на дружината, площ на ловната територия, имената и единния граждански номер на ловците, членуващи в нея;

4.7.копие на протокол от общо събрание на ловните дружини, съдържащ решение за избор на председател и ръководство на ЛРД-ни.

4.8. Предложение /в свободен текст/ поставено в отделен непрозрачен плик.

5. Когато кандидатът за участие представи копие от документите, трябва да е положил своя подпис и печат върху тях и да представи оригиналите на комисията за сравнение.

6. Разноските по изготвяне на документи за участие и предаването им е за сметка на кандидатите.ТП „ДГС Преслав” не заплаща тези разноски, независимо от изхода на прякото договаряне.

7. Представените предложения, ведно с документите към тях не се връщат на кандидатите, независимо от изхода на прякото договаряне.

8. Непредставянето на някой от гореописаните документи - запечатани в плика или пред комисията е основание за недопускане или отстраняване от участие в прякото договаряне.

# V. ДЕПОЗИРАНЕ И РЕД ЗА РАЗГЛЕЖДАНЕ НА ПРЕДЛОЖЕНИЯТА

1. Присъствието на представител на кандидата при провеждането на прякото договаряне е задължително.

2. Кандидатът представя на комисията документ за самоличност на физическото лице, представляващо сдружението при провеждането на процедурата или нотариално заверено пълномощно за лицето, което представлява кандидата при отваряне на предложенията.

# VI. КРИТЕРИИ ПРИ РАЗГЛЕЖДАНЕ НА ПРЕДЛОЖЕНИЕТО

1. Критериите за разглеждане на предложението се определят съобразно СПЕЦИФИКАТА на дейността.

2. Съгласие между договарящите се страни се постига, когато предложението максимално удовлетворява изискванията на възложителя.

3. Комисията разглежда предложенията комплексно, а именно:

**а/** Изисквания за стопанисването на дивеча в ловностопанските райони

* да извърши таксация на дивеча по график, одобрен от възложителя;
* да изготвя проекто-планове за ползване на едър, местен дребен дивеч и хищници, съгласно изискванията на чл. 63, ал.1 и 2 от ППЗЛОД и да прави предложения за промяна при възникнали обстоятелства;
* да обезпечи изпълнението на “Програма за стопанисване и развитие на дивечовите запаси” за всеки един от предоставените ловностопански райони;

- да организира и осъществи стопанисването на дивеча в съответствие с изискванията на чл.37 ал.1 от ЗЛОД и ППЗЛОД;

- да опазва и охранява дивеча в предоставените ловностопански райони.

**б/** Събирането и разходването на годишните вноски за стопанисване и ползване на дивеча са съгласно изискванията на чл. 65, чл. 65а, чл. 65б и чл. 65в от ППЗЛОД.

**в/** проекто-планове за ползване на едър, местен дребен дивеч и хищници, съгласно изискванията на чл. 63, ал.1 и 2 от ППЗЛОД

**г/** „Програма за стопанисване и развитие на дивечовите запаси” за всеки един от предоставените ловностопански райони, съобразена с изискванията на ловоустройствения проект и действащите нормативни документи за 2024 година, придружена с описание за начина на обезпечение изпълнението и начин на отчитане на вложените материали и средства.

# д/ срок за осъществяване на ползването- 15 години.

**VІІ. ОТКРИВАНЕ И ПРОВЕЖДАНЕ НА ПРЯКОТО ДОГОВАРЯНЕ**

1. След изтичане на срока за предаване на предложенията се изготвя извлечение от регистъра, което заедно с пликовете се предоставя на председателя на комисията.

2. Председателят обявява откриването на прякото договаряне и неговия предмет.

3. Комисията проверява самоличността на участниците и дали те притежават представителна власт непосредствено преди провеждане на прякото договаряне.

4. Комисията в открито заседание отваря пликовете с предложенията по реда на подаването им и проверява дали в тях са приложени всички необходими документи

5. Комисията не отваря предложението на кандидат, чийто представител не присъства при започването на прякото договаряне.

6. Комисията не разглежда предложение, което не е изготвено в съответствие с условията за провеждане на прякото договаряне.

7. Председателят обявява допуснатите до участие кандидати и техните поредни номера, отстранените участници и основанията за отстраняването им.

8. Председателят на комисията отваря пликовете с офертите по реда на постъпването им.

9. Представителите на кандидатите допуснати за участие в прякото договаряне имат право да присъства при отварянето на пликовете с предложението. Присъствието на представителите на кандидатите се отбелязва в протокола.

10. Комисията отстранява от участие в процедурата кандидат, който е представил предложение, което е непълно или не отговаря на предварително обявените условия.

11. За спечелил прякото договаряне се обявява кандидатът, чието предложение максимално удовлетворява изискванията на възложителя.

12. Направените предложения и постигнатите договорености с кандидата се отразяват в протокол, който се подписва от членовете и от кандидата. В тридневен срок от приключване на работата си, Комисията представя на директора на ТП „ДГС Преслав” протокола, както и цялата събрана документация в хода на преговорите.

13. Въз основа на протокола по предходната т.12, се сключва със сдружението договор за предоставяне стопанисването на дивеча. Договорът съдържа клаузи за правата и задълженията на сдружението по чл.37 от Закона за лова и опазване на дивеча.

# VIII. СКЛЮЧВАНЕ НА ДОГОВОР

1. Договорът се сключва в писмена форма .

2. В договора задължително се включват клаузи, относно следните обстоятелства:

- възложителят е задължен: да контролира и одобрява таксацията на дивеча в предоставените ловностопански райони и да отразява резултатите в протокол изготвен по образец; да одобрява плановете за ползване на разселен дивеч в предоставените ловностопански райони; да одобрява и контролира изпълнението на “Програма за стопанисване и развитие на дивечовите запаси” за всеки един от предоставените ловностопански райони и отразява резултатите в протокол изготвен по образец; да предоставя своевременно разрешителни за отстрел, съобразно утвърдения план за ползване на отделните видове дивеч, а също така и разрешителни за отстрел на мигриращите видове; да контролира изпълнението на годишния план за ползване на всички видове дивеч (включително улова на жив дивеч за разселване и износ); да контролира събирането и разходването на годишните вноски за стопанисване и ползване на дивеча съгласно изискванията на чл. 65, чл. 65а, чл. 65б и чл. 65в от ППЗЛОД; да осъществява охрана на дивеча и контрол при ползването;

- изпълнителят е задължен: да извърши таксация на дивеча по график, одобрен от възложителя; да изготвя проекто – планове за ползване на едър, местен дребен дивеч и хищници, съгласно изискванията на чл.63, ал.1 и 2 от ППЗЛОД и да прави предложения за промяна при възникнали обстоятелства; да заплати дължимите годишни вноски за стопанисване и ползване на дивеча съгласно изискванията на чл. 65, чл. 65а, чл.65б и чл.65в на ППЗЛОД; ежегодно да разработва “Програма за стопанисване и развитие на дивечовите запаси” за всеки един от предоставените ловностопански райони, съобразена с изискванията на ловоустройствения проект и действащите нормативни документи, в срок до 15 май на текущата година; да обезпечи изпълнението на “Програма за стопанисване и развитие на дивечовите запаси” за всеки един от предоставените ловностопански райони; да организира и осъществи стопанисването на дивеча в съответствие с изискванията на чл.37 ал.1 от ЗЛОД и ППЗЛОД; да опазва и охранява дивеча в предоставените ловностопански райони.

3. Неразделна част от договора са: ежегодно разработваните и одобрявани “Програми за стопанисване и развитие на дивечовите запаси”, както и протоколи за изпълнението им.

4. Срокът на договора е 15 години.

5. Договора се прекратява в следните случаи:

5.1.с изтичане на срока му;

5.2.при прекратяване на една от страните по договора;

5.3.по взаимно съгласие на страните;

5.4.при констатирани нарушения по чл. 30 от ЗЛОД.

6. В случаите по т. 5.4, договорът се прекратява с едномесечно писмено предизвестие от директора на ТП „ДГС Преслав”, отправено към лицето, което представлява сдружението.

# 7. Санкции при неизпълнение:

7.1. При забава на плащания по настоящия договор, неизправната страна дължи на изправната неустойка в размер на законната лихва.

7.2. При неизпълнение на договорните задължения от страна на ИЗПЪЛНИТЕЛЯ директора на ТП „ДГС Преслав”, по предложение на Комисията по ловно стопанство, Съвета по лова към РДГ или на Управителния съвет на ловното сдружение по чл.30 и чл.31 от ЗЛОД, със заповед забранява ползването на дивеча в съответния ловностопански район за срок до две години.

# IX. ДОПЪЛНИТЕЛНА ИНФОРМАЦИЯ

Допълнителна информация може да се получи на моб.тел.0886404281, **лице за контакт:** инж. Елена Владимирова - зам.директор при ТП „ДГС Преслав”

За неуредените въпроси в настоящите условия се прилагат разпоредбите на ЗЛОД и ППЗЛОД.

**ПРОЕКТ !!!**

**Д О Г О В О Р**

*/за предоставяне на стопанисването и ползването на дивеча в ловностопанските райони на ловните дружини в състава на ловните сдружения по чл.30 от ЗЛОД /*

№.............../. 2024г.

/по регистъра на договорите на ТП „ДГС Преслав”/

Днес, .................2024г.**в гр.Велики Преслав,** на основание чл.29, ал.8 от ППЗЛОД, във връзка с чл.36, ал.3 от ЗЛОД, се сключи настоящият договор между:

ТП ДГС „Преслав”, гр. Велики Преслав, БУЛСТАТ 2016174120023, ЕИК по ДДС BG 201617412, със седалище и адрес на управление: гр. Велики Преслав, ул. „Симеон Велики”, № 10, представлявано от инж. …………………., в качеството си на директор на ТП ДГС „Преслав”, и …………………………….………– ръководител счетоводен отдел, наричано по-долу за краткост **ВЪЗЛОЖИТЕЛ**, от една страна

и

………………………………….., гр…………..,с ЕИК……….., седалище и адрес на управление: гр………., представлявано от ………………., в качеството му на Председател на Управителния съвет и наричано накратко ИЗПЪЛНИТЕЛ, от друга страна при следните условия:

# I .ПРЕДМЕТ И СРОК НА ДОГОВОРА

1.ВЪЗЛОЖИТЕЛЯТ възлага, а ИЗПЪЛНИТЕЛЯТ приема да осъществява дейностите по стопанисване и ползване на дивеча в следните ловностопански район на ловните дружини по чл.29 от ЗЛОД в състава на Ловното сдружение страна по настоящия договор:

|  |  |
| --- | --- |
| № | ЛОВНО СТОПАНСКИ РАЙОН |
| 1. |  |
| 2. |  |
| 3. |  |
| 4. |  |
| 5. |  |
| 6. |  |
| 7. |  |
| 8. |  |
| 9. |  |
| 10. |  |

**II.** **СРОКЪТ НА ДОГОВОРА**

2. Настоящият договор е със срок 15 */петнадесет/* години от датата на сключването му, съгласно разпоредбата на чл.45, ал.1 от ППЗЛОД, а именно до ………..г.

# III. ПРАВА И ЗАДЪЛЖЕНИЯ НА ВЪЗЛОЖИТЕЛЯ

3.ВЪЗЛОЖИТЕЛЯТ е длъжен:

3.1. да предостави на ИЗПЪЛНИТЕЛЯ копие на актуален ловностопански план/ план за ловностопанската дейност на електронен или хартиен носител, с приложен картен материална ловностопанските райони по т.1. За предоставените документи се съставя двустранен приемателно - предавателен протокол;

3.2. да предоставя своевременно разрешителни за ловуване, съобразно утвърдения план за ползване на отделите видове дивеч, а също така и разрешителни за ловуване на мигриращите видове.

4. ВЪЗЛОЖИТЕЛЯТ има право да:

4.1. контролира и одобрява таксацията на дивеча в предоставения ловностопански район;

4.2. контролира изпълнението на годишния план за ползване на всички видове дивеч;

4.3. контролира събирането и разходването на годишните вноски за стопанисване и ползване на дивеча, съгласно изискванията на чл.65, чл.65а, чл.65б, чл.65в от ППЗЛОД;

4.4. осъществява контрол по опазването и охраната на дивеча и контрол при ползването.

5. /1/ ВЪЗЛОЖИТЕЛЯТ може да осъществява контрол и да дава писмени указания по изпълнението на този договор, стига да не възпрепятства работата на ИЗПЪЛНИТЕЛЯ и да не нарушава оперативната му самостоятелност.

/2/ указанията на ВЪЗЛОЖИТЕЛЯ по т.5, издадени в съответствие със Закона за лова и опазване на дивеча, Правилника за прилагане на Закона за лова и опазване на дивеча и други приложими нормативни актове са задължителни за ИЗПЪЛНИТЕЛЯ.

# IV.ПРАВА И ЗАДЪЛЖЕНИЯ НА ИЗПЪЛНИТЕЛЯ

6.ИЗПЪЛНИТЕЛЯ е длъжен да:

6.1. извърши таксация на дивеча по график , одобрен от ВЪЗЛОЖИТЕЛЯ;

6.2.изготвя проекто- планове за ползване на едър, местен дребен дивеч и хищници, съгласно изискванията на чл.63, ал.1 и ал.2 от ППЗЛОД и да прави предложения за промяна при възникнали обстоятелства;

6.3. заплати дължимите вноски за ползване на дивеча, съгласно изискванията на чл.65, чл.65а от ППЗЛОД;

6.4. организира и осъществи стопанисването на дивеча, като извършва подхранване на дивеча, създава и подържа специализирана фуражна база за дивеч, изгражда ловностопански съоръжения, регулира числеността на дивеча в съответствие с изискванията на ЗЛОД, ППЗЛОД и ловностопанския план/ план за ловностопански дейности;

6.5. опазва и охранява дивеча в предоставения ловностопански район;

6.6.изпълнява писмени указания, дадени от ВЪЗЛОЖИТЕЛЯ, в това число и при констатирани отклонения от изпълнението на договора.

7.Да ползва дивеча в границите на ловностопанските райони, принадлежащи на ловните дружини, регистрирани в състава на сдружението, в съответствие с изискванията на ЗЛОД, ППЗЛОД и утвърдения план за ползване на едър, местен дребен дивеч и хищници.

**V. ИЗМЕНЕНИЕ НА ДОГОВОРА**

8./1/Настоящият договор се изменя двустранно писмено-допълнително споразумение, което е неразделна част от договора, при:

1.напускането на ловна дружина от друго сдружение и преминаването и в сдружението, страна по този договор;

2.напускането на ловна дружина от сдружението, страна по този договор и преминаването и в друго сдружение;

/2/ Обстоятелствата по ал.1, т.1 и т.2 се доказват с влязло в сила решение на общото събрание на дружината и с решение за приемането и от ловното сдружение, в което дружината преминава, в съответствие с действащата нормативна уредба и с Устава на сдружението или с влязло в сила съдебно решение.

/3/ВЪЗЛОЖИТЕЛЯТ може да измени договора с едностранно писмено предизвестие до ИЗПЪЛНИТЕЛЯТ:

1.Когато са налице обстоятелства по ал.1, т.2 и ИЗПЪЛНИТЕЛЯ откаже да подпише споразумение;

2. При промяна на нормативната уредба, която противоречи на договора.

**VI. ПРЕКРАТЯВАНЕ НА ДОГОВОРА**

9./1/Настоящият договор се прекратява:

1. с изтичане на срока по чл.2;

2. при прекратяване на юридическо лице-страна по договора;

3. по взаимно съгласие на страните по него, изразено писмено;

4. при констатирани нарушени по чл.29 и чл.30 от ЗЛОД.

/2/ В случаите по ал.1, т.4 , договорът се прекратява с едномесечно писмено предизвестие от ВЪЗЛОЖИТЕЛЯ,отправено към ИЗПЪЛНИТЕЛЯ.

/3/ Договорът може да бъде прекратен с едностранно писмено уведомление от всяка една от страните, поради обективни причини-форсмажорни обстоятелства, непреодолима сила и други обстоятелства, възникнали след сключването му, в резултат на които неговото изпълнение е обективно невъзможно, когато последиците от настъпилото обстоятелство не могат да бъдат предотвратени с полагане на дължимата грижа и със съществуващите средства и възможности на науката и техниката.

# VII. САНКЦИИ

10. /1/ При неизпълнение на договорните задължения от страна на ИЗПЪЛНИТЕЛЯ, ВЪЗЛОЖИТЕЛЯ, по предложение на Комисията по ловно стопанство, РДГ или УС на ловното сдружение, със заповед забранява ползването на дивеча за срок до 1 година.

/2/ Страните по договора не дължат обезщетение за неизпълнение на задълженията си по него, ако то се дължи на форсмажорни обстоятелства, уважени реституционни претенции или непреодолима сила и други обстоятелства, възникнали след сключването на договора в резултата на които неговото изпълнение обективно невъзможно. В този случай всяка от страните е длъжен писмено да уведоми насрещната страна в 3-дневен срок от настъпване на събитието и да приложи доказателства за това.

# VIII. СЪОБЩЕНИЯ

11./1/ Всички съобщения и уведомления, включително и за изменение или прекратяване на договора, ще се извършват в писмена форма.

/2/ при промяна на седалището или адреса за кореспонденция на някоя от страните по договора, същата е длъжна в седемдневен срок да информира другата страна. В противен случай всички съобщения, уведомления и книжа се считат за редово връчени по първоначалния адрес.

# IХ. ДОПЪЛНИТЕЛНИ РАЗПОРЕДБИ

12./1/Настоящият договор влиза в сила от датата на неговото подписване.

/2/ Въпросите, възникнали при прилагането на този договор, се решават по взаимно съгласие между страните. В случай, че това се окаже невъзможно, страните се съгласяват, че всички спорове, породени от този договор или отнасящи се до него, включително спорове, породени или отнасящи се до неговото тълкуване, недействителност, неизпълнение или прекратяване, както и спорове за попълване на празноти в договора или приспособяването му към ново възникнали обстоятелства, ще бъдат решавани от компетентния съд по седалището на ТП”ДГС Преслав”, съобразно правилата за родова подсъдност.

/3/ За неуредените с договора въпроси се прилагат действащите нормативни актове в страната.

/4/ Нищожността на някоя клауза на договора води до нищожност на друга клауза или на договора като цяло.

/5/Настоящият договор може да бъде изменян по взаимно съгласие между страните, в писмена форма, или едностранно при предвидените в настоящия договор случаи.

/6/ В случаите на преобразуване при правоприемство, правоприемникът на страната встъпва в правата и задълженията и по договор.

Този Договор е изготвен и подписан в 2 *(два)* еднообразни екземпляра – по един за всяка от Страните.

**ВЪЗЛОЖИТЕЛ: ИЗПЪЛНИТЕЛ:**

Директор: Управител/Председател:

Гл. Счетоводител.....................

Съгласувал,